Pred rokom sme začali písať správy o tom, čo sa deje u nás v kníhkupectve. V lete sme nepísali, no teraz znova začíname.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Pred rokom sme začali písať správy o tom, čo sa deje u nás v kníhkupectve. Tieto správy sme vám písali každý pondelok. Vy ste ich čítali a niekedy ste nám aj napísali, že vás teší, že takéto správy posielame. V lete sme nepísali, no teraz znova začíname. Symbolicky sa to deje prvého septembra a bude sa tak diať aj inokedy.
## U nás v kníhkupectve
Začína sa totiž školský rok a s ním pomaly aj kníhkupecká sezóna. Na konci leta sa rozbiehajú tlačiarenské stroje rýchlejšie, a korektúry, rukopisy či preklady sa začínajú naháňať ráznejšie než začiatkom roka. Tak je to v knižnom svete zaužívané a zotrvačne to fičí už desaťročia. Kulminuje to na Vianoce, no tešíme sa, že aj za prvý školský deň, či prvý tréning džuda ešte stále niekto dostane knihu.
Vydavateľstvá zverejňujú edičné plány a nám chodia stále plnšie krabice kníh. Premýšľame ako a kam ich uložiť, kam presunúť tie, ktore prišli pred letom. Každý týždeň budeme dopĺňať nové knihy, budeme v nich listovať, do niektorých sa aj začítame a budeme vám o nich písať. Teraz je v kníhkupectve niekoľko nových kníh, ktoré nás zaujali, no najviac sme sa asi rozprávali o fotografickej knihe ZloM Matúša Zajaca, ktorú ondelho u nás uvedieme do sveta. Zaujala nás témou aj spracovaním. Veronika Michalová o nej napísala do iného nášho newslettra Tieto čítame.
To, že leto skončilo, bolo dnes cítiť u nás v kníhkupectve a v kaviarni úplne intezívne. Prichádzali rodičia, ktorí odviezli svoje deti do školy či ZUŠky, prichádzali mladí ľudia, ktorí si boli školu zatiaľ iba pozrieť, samozrejme prichádzali aj ľudia, ktorí k nám chodia stále a chodili aj v lete. Kníhkupectvo aj kaviareň boli dnes plné a bolo to tak dobre. Naša štvrť po lete znova ožíva. September v kníhkupectve je v podstate veselý mesiac a je tak vďaka vám. Takže diky.
Tento týždeň začínajú aj akcie v kníhkupectve. Vo štvrtok 4. 9. o 10.00 bude podujatie pre Deti v knižnej spleti s Miriam o knihe Moje! Príďte sa cez smiech pozrieť na ťažkú vývinovú výzvu, objaviť čaro zdieľania a schopnosť podeliť sa. Bude aj hudba a bude aj vyrábanie.
V ten istý deň 4. 9. 2025 ale večer o 18.00 bude otvorenie výstavy a diskusia. Nové a staré obrazy Miriam Tichej a diskusia pod vedením Kataríny Haršányovej, ktorá otvorí priestor na zdieľanie inšpirácií, významov a rozhovor o obrazoch.
V sobotu bude časť z nás v Tábore na skvelom festivale malých nakladatelů Tabook a časť v Dúbravke na Fedákovej na vynikajúcom festivalíku Spomienka na Deža. Na ktorúkoľvek z týchto spriatelených akcií srdečne pozývame! Tešíme sa na nové knihy, tešíme sa na vás, tešíme sa na vaše čitateľské zážitky z leta. Príďte, máme knihy, kávu, matchu, čaje, limonády, nanuky a iné.
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.